Леда Милева
Запалянко

chitanka.info

Страшен футболист е Ванко.

Ванко — запалянко!

Дъжд да пръска, да вали —

с топката не се дели.

Чуе ли, че мач ще има,

Ванко пръв билет си взима.

Бил му скъсан панталона?

Нищо! — Беж на стадиона!

Майка му се сърди:

— Ванко,

хубаво си станал ранко,

но седни, та почети!

Ученик нали си ти?

Ванко майка си не чува,

Ванко плондира надува

и си мисли де и как

топката ще рита пак.

Но сега защо се връща

омърлушен Ванко в къщи?

— Синко, зъб ли те боли,

нещо сбърка ли или…

— Не, на теб ще кажа само

но не ми се карай, мамо!

На урока за глагол

днес си вкарах автогол!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.